Број: 0601-2/9-11

Датум: 18.03.2019. године

Природно-математички факултет, као Наручилац, спроводи поступак јавне набавке мале вредности – набавка добара **– КЛИМА УРЕЂАЈИ, СА УГРАДЊОМ, СЕРВИСИРАЊЕМ И ОДРЖАВАЊЕМ**, број јавне набавке 0601-2/9, а за коју су Позив за подношење понуда и Kонкурсна документација објављени на Порталу јавних набавки и интеренет страници Наручиоца дана 08.03.2019. године. Заинтересовано лице је дана 14.03.2019. године, доставило Наручиоцу путем електронске поште Захтев за додатним појашњењима у вези са припремањем понуде.

У складу са чланом 54. и 63. став 2. и 3. Закона о јавним набавкама („Службени гласник РС“, бр.124/12, 14/2015 и 68/2015), објављујемо одговоре на:

**1.Питање:**

„Да ли ваш захтев за набавку и уградњу  клима уређаја сврставате под шифром - Добара или Грађевински радови?

У обрасцу структуре цена захтевате посебно цену робе- са посебном колоном ПДВ, јер ако је шифра грађевинских радова по закону о ПДВ-у не обрачунава се ПДВ- и у том случају обавезник пореза је наручилац.

Ако је шифра грађевинских радова потребно је да исправите образац понуде и у том случају рачун се доставља  без ПДВ-а

Молимо вас ускладите образац понуде  са моделом Уговора или у моделу Уговора додајте члан да се ПДВ обрачунава у складу са Законом о ПДВ-у“

**Oдговор:** Набавка клима уређаја сврстава се у добра како је то наручилац и навео у конкурсној радови. Образац понуде, модел оквирног споразума и модел уговора су већ усклађени на начин да је понуђачима остављена могућност да се ПДВ упише односно обрачуна.

**2.Питање:**

„Потенцијалном понуђачу  одговорили сте  да не можете одредити дужину инсталације  - овај одговор је неприхватљив, јер за монтажу клима уређаја је битно да се одреди дужина инсталације која знатно утиче на цену.

Како сте прецизирали -  таксативно навели - захтевали  техничке карактеристике за робу, неопходно је и да наведете дужину инсталације, као и пре отварања понуда да обезбедите обилазак просторије где се захтева монтажа.“

**Oдговор:** Наручилац није у могућности да да одговор на ово питање из разлога што се Факултет састоји од три објекта и са сигурношћу не можемо да тврдимо где ће се специфициране климе уграђивати, као ни коју количину од оквирну одређених ћемо заиста купити/поручити. Управо је и то разлог због ког се наручилац одлучио да уместо уговора закључи оквирнуи споразум. Имајући у виду све наведено, наручилац у овом тренутку нема сазнања у којим просторијама ће бити неопходне климе у наредном периоду.

**С поштовањем,**

**Природно-математички факултет**

**Комисија за јавну набавку бр. 0601-2/9**